SPRÁVA ZO ZAHRANIČNEJ PRACOVNEJ CESTY č.     4 / 2019

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Vedúci kancelárie, 
anglický, nemecký, český, ruský  

2.  Zahraničná pracovná cesta:
Belgické kráľovstvo, 7.1. (00:01) – 31.1.2019 (23:59)
Zahraničná pracovná cesta prerušená v dňoch:   
    	12.1.2019 – 13.1.2019
  	19.1.2019 – 20.1.2019
26.1.2019 – 27.1.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR
3.  Rámcový program pobytu:
Program zahraničnej pracovnej cesty sa v januári 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach. 

Podpora zapájania sa do medzinárodných projektov a pri ich implementácii
Dňa 18. januára 2019 usporiadala Styčná kancelária SR pre výskum a vývoj v Bruseli vo svojich priestoroch tradičné zasadnutie pracovníkov styčných kancelárií pre výskum a inovácie z krajín V4 (CZELO a PolSCA) a Stáleho zastúpenia Maďarska pri EÚ v Bruseli. Hlavnou témou stretnutia bola organizácia V4 tréningu pre projektových manažérov pre projekty Horizont 2020, ktorý sa uskutoční v termíne od 27. do 29. marca 2019 v Bruseli. 
Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
Témou diskusie bola aj príprava V4 konferencie na tému digitálnej transformácie, za ktorej prípravu zodpovedá Styčná kancelária SR pre výskum a vývoj v Bruseli. Ide o podujatie, ktoré sa uskutoční pod záštitou prebiehajúceho slovenského predsedníctva v rámci V4. Podujatie sa uskutoční v júni 2019 v priestoroch SZ SR pri EÚ v Bruseli a okrem vysokých predstaviteľov Európskej komisie budú na podujatí predstavené úspechy a príklady dobrej praxe z regiónu V4.  
Styčná kancelária SR pre výskum a vývoj v Bruseli pripravuje v úzkej spolupráci so zástupcami programu COST, MŠVVaŠ SR a CVTI SR organizáciu podujatia COST Information Days 2019 Bratislava, ktoré sa uskutoční 7. februára 2019 v priestoroch CVTI SR. 

IGLO CORE

Hlavným bodom zasadnutia IGLO CORE z 8. januára 2019 bola prezentácia pracovných skupín IGLO (Implementation, Innovation, ERC, MSCA, Higher Education, INCO, Regional Policy a RISET). 

Pracovníci kancelárie SLORD sú zastúpení v každej pracovnej skupine IGLO. V prípade Pracovnej skupiny IGLO INCO som dokonca jedným z predsedajúcich - zodpovedám za prípravu zasadnutí vrátane vedenia / moderovania zasadnutia, koordinácie a implementácie úloh. 

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli pripravuje organizáciu podujatia k 5. výročiu od svojho založenia, ktoré sa uskutoční 7. marca 2019 v priestoroch Stáleho zastúpenia SR pri EÚ v Bruseli. Na podujatí vystúpia s prezentáciami rektor P. Sovák (UPJŠ); prof. P. Miškovský zo spoločnosti SAFTRA Photonics (držiteľ grantu SME Instrument vo fáze 2, UPJŠ); prof. D. Galusek (vedúci FunGlass Centra –Teaming, fáza 2, Trenčianska univerzita Alexandra Dubčeka v Trenčíne) a Ing. M. Šuvada, ktorý bude prezentovať výskumnú prácu excelentného slovenského výskumníka Aurela Stodolu, ktorý bol profesorom Alberta Einsteina a položil základy technickej revolúcie). 

Prevádzkovanie informačného portálu
Počas januára 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.250 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Január 2019		
Dátum	Čas	Miesto	Účastník (SLORD)	Účastníci	Podujatie	
22.1.2019	09:00-14:15	Egmont	Andrej Kurucz	Zástupcovia IGLO, ČŠ, AK, EK a EP	11th European Space Policy Conference 
	
23.1.2019	09:00-13:00	Egmont	Andrej Kurucz	Zástupcovia IGLO, ČŠ, AK, EK a EP	11th European Space Policy Conference 
	
29.1.2019	10:00-14:30	Université Catholique de Louvain (UCL)	Andrej Kurucz	Zástupcovia IGLO, EK, ČŠ, AK, delegáti pre SC7 H2020, záujemcovia o SC7 H2020 výzvy	Security Mission Information & Innovation Group (SMI2G)	
30.1.2019	09:30-13:30	Université Catholique de Louvain (UCL)	Andrej Kurucz	Zástupcovia IGLO, EK, ČŠ, AK, delegáti pre SC7 H2020, záujemcovia o SC7 H2020 výzvy	Security Mission Information & Innovation Group (SMI2G)	

Stretnutia a rokovania

Január 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
8.1.2019	09:30-11:00	SZ RO pri EÚ v Bruseli	Andrej Kurucz
	Zástupcovia IGLO CORE	IGLO CORE	Pracovné skupiny IGLO 	
8.1.2019	11:30-12:30	SZ RO pri EÚ v Bruseli	Andrej Kurucz, TL, MR
	Zástupcovia IGLO, ČŠ, AK, EK	IGLO OPEN 	Prezentácia k aktivitám RO PRES v oblasti VaVaI – priority, aktivity, priebeh rokovaní v Rade EÚ a EP, podujatia v oblasti VaVaI	
10.1.2019	15:00-16:00	SZ SR pri EÚ v Bruseli	Andrej Kurucz
	Darina Kubánová (SZ SR pri EÚ v Bruseli)	Aktivity SLORD a SZ SR pri EÚ v Bruseli	 Organizácia spoločných podujatí SLORD a SZ SR pri EÚ v Bruseli pod záštitou SK PRES vo V4	
14.1.2019	14:30-16:30	SLORD	Andrej Kurucz	Tomasz Poprawka - PolSCA	Aktivity SLORD a PolSCA (vrátane aktivít v rámci V4) 	Zmeny v programe V4 tréningu pre projektových manažérov projektov H2020; spoločné V4 podujatie;	
15.1.2019	14:00-15:30	SLORD	Andrej Kurucz	Andrés Martinez – vedúci SOST	IGLO INCO WG	Organizácia zasadnutia IGLO INCO WG; zabezpečenie rečníkov, registrácia, pozvánky	
16.1.2019	10:00-11:30	SZ LT pri EÚ v Bruseli	Andrej Kurucz 	Zástupcovia IGLO SEC	Zasadnutie IGLO SEC	Zasadnutie IGLO CORE v februári 2019; perspektíva IGLO na rok 2019; IGLO Guidelines; členský poplatok; pracovné skupiny IGLO; Brexit	
16.1.2019	14:00-17:30	Albert Borschette	Andrej Kurucz	Delegácie pre PV SC7 H2020	Workshop SC7 H2020		
17.1.2019	09:30-17:30	Albert Borschette	Andrej Kurucz	Delegácie pre PV SC7 H2020	Zasadnutie PV SC7 H2020		
18.1.2019	10:00-12:30	SLORD	Andrej Kurucz, TL, MR	Zástupcovia styčných kancelárií pre VaVaI z V4	V4 Breakfast	V4 tréning pre projektových manažérov projektov H2020; V4 konferencia na tému digitálnej transformácie; návšteva predsedov akadémií vied z V4	
21.1.2019	13:00-15:00	SLORD	Andrej Kurucz, MR
	Bruno Gábel a p. R. Korbačka (Vitiport)	Podpora zapájania sa do európskych programov pre výskum a inovácie	Otvorené a plánované výzvy H2020; okruhy potenciálnej spolupráce a podpory; európske programy a relevantné iniciatívy	
24.1.2019	10:00-17:30	Albert Borschette	Andrej Kurucz, TL	Delegácie pre SC PC H2020	Zasadnutie SC PC H2020		
25.1.2019	09:30-17:30	Bâtiment Van Maerlant	Andrej Kurucz	Delegácie pre PV SC6 H2020	Zasadnutie PV SC6 H2020		
28.1.2019	09:30-12:30	ROST	Andrej Kurucz	Iulia Mihal – riaditeľka, ROST	Plánované aktivity RO PRES na úrovni RWP a ERAC	Praktické odporúčania týkajúce sa neformálneho zasadnutia RWP a ERAC v Bukurešti; témy; výstupy, príprava	
29.1.2019	15:30-17:00	SLORD	Andrej Kurucz	Jozef Ristvej – prorektor UNIZA 	Zapojenie UNIZA do ERA a do programu Horizont 2020	Pripravované zapojenie UNIZA do výzvy SC7 H2020; výsledky hodnotenia pri zapojení UNIZA do EIT H2020; príprava podujatia v rámci SEaWP 	
30.1.2019	14:00-15:30	SLORD	Andrej Kurucz	Peter Beňo – L&F NCP; SC7 H2020 NCP 	Plánované výzvy v oblasti SC7 v programe Horizont 2020 na rok 2019	Témy a potenciálne zapojenie SK stakeholderov do výziev SC7 H2020; príprava publikácie v rámci plánovanej prezentácie SK subjektov na brokerage podujatiach v Bruseli a v zahraničí	

5.  Odporúčané závery:
V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz		                        .....................................
Dátum: 4.2.2019
								
Správu schválil:  prof. RNDr. Ján TURŇA, CSc., generálny riaditeľ  ......................................